Er det en betingelse for Märtha Louise og Nordeng at de ikke møter motdebattanter? | Ingeborg Senneset

27. nov. 2014 19:42 Sist oppdatert 1. desember 2015

Prinsesse Märtha Louise og Elisabeth Nordeng figurerte i ulike flater på NRK i løpet av kort tid under boklanseringen tidligere i høst. Kringkastingsrådet er kritiske til dekningen.

Det er i så fall en høy pris NRK betaler for eksklusivitet.

Kommentar

Dette er en kommentar. Den gir uttrykk for skribentens analyser og meninger.

Kommentator Elin Ørjasæter stilte spørsmålet i Kringkastingsrådet torsdag. Hun fikk ikke svar.

Etter debatten valgte rådet å kritisere NRKs massive og ensrettede dekning av bokutgivelsen.

Randi Wenche Haugen, som til daglig er formidlingssjef ved NTNU Vitenskapsmuseet, spurte om det i NRK finnes et ledd som tar et overordnet ansvar for totaldekningen – det er tross alt 74 redaktører i NRK.

Selv ikke Ole Torp og Aktueltkan alene holde NRKs hode over vannet når de drukner i syv bokbejaende lanseringsnummer.

NRK etterlyser kritikerne

Nyhetsredaktør i NRK, Stein Bjøntegård, var uenig i påstanden om at NRK driver ukritisk kongehusjournalistikk.

Han mener at det ikke er mange kritikere som ønsker å stå frem.

Kritikere fremstilles som mobbere

Det stemmer at NRK har forsøkt å få kritikere til å stille. Men til hva?

Kommentaren om at prinsessen i sin virksomhet legitimerer, fronter, fremmer og profitterer på ukritisk tenkning, ble i kommentarfelt og også i et debattinnlegg i Dagbladet karakterisert av Anlov P. Mathiesen som eksempel på «prinsesse-mobbing». Skribenten beklaget dette i etterkant.

Dagsnytt Atten tok i forbindelse med Mathiesens utspill kontakt. De ville gjerne at jeg som kongehuskritiker skulle stille – men debatten skulle handle om prinsessemobbing. Dermed handlet saken om kritikken av kritikeren – ikke om hva som ble kritisert.

Hersketeknikker

I forbindelse med den nylig avholdte alternativmessen i Oslo uttalte prinsessen til Dagbladet at «det er trist at man ikke får lov til å mene det man gjør i et fritt land som Norge. At det fremdeles er noe som er så tabubelagt og som gjør at mange ikke tør å være den man er. Jeg mener det må være en menneskerett å få være den man er når det ikke skader noen andre».

At en medietrent person bruker hersketeknikker er ikke sensasjonelt. Det er når mediene biter på at vi har et problem.

Ja takk til fokus på det uvitenskapelige

Som en glassmanet smetter forretningskvinnen unna det som måtte være av kritikk, mens vi andre sklir rundt i avsporinger om mobbing og ytringsfrihet. At NRK hjelper til ved å arrangere mobbedebatt, hjelper lite – tvert imot.

Kjetil B. Alstadheim trakk i sin innledning i Kringkastingsrådet frem NRK-programmet Folkeopplysningen, som blant annet har tatt for seg ulike deler av alternativbransjen, som homøopati og healing. Uvitenskaplige, men viktige, konsepter å rette søkelys mot – akkurat som Märtha Louise og Nordengs prosjekter.

Folkeopplysningens egenuttalte misjon er «å balansere et ubalansert mediebilde».

Vi er flere som gjerne skulle sett fysiker Andreas Wahl se nærmere på de dirrende hendene som kjenner på «energier» i engleskolerommet.

Spørsmålet er om NRK da mister sin eksklusive tilgang til kongehuset.

Twitter:@ingeborgborg

Les også:

Fra Kringkastingsrådets debatt:

Les også Elin Ørjasæter om NRKs kongehusjournalistikk: «Panegyrisk vås» og «helt vilt»

Redaktør Harald Stanghelle kommenterer kronprinsparets skolevalg:

Les også En tronarving bør gis en utdannelse som forsterker forståelsen for eget land, ikke som fjerner henne fra den

Lederartikkel:

Les også Aftenposten mener: Kronprinsens sviktende rolleforståelse

Samfunnsredaktør i NRK, Kyrre Nakkim, meldte på Twtter fredag:

Fakta Kringkastingsrådets kritikk av NRKs dekning Kringkastingsrådet uttalelse om NRKs dekning: «Journalistikk om Kongehuset har alltid vært ensjanger for seg, med en underforstått erkjennelse av at personene det gjeldermå behandles mer respektfullt enn andre. I dag er kongehuset i endring. Kronprinsparetopptrer oftere og mer direkte politisk enn medlemmer av kongehuset har pleid ågjøre. Prinsesse Märtha Louise driver en omdiskutert næringsvirksomhet som ogsåinnebærer at hun aktivt oppsøker det offentlige rom. Det stiller nye krav tiljournalistikken.Kringkastingsrådet er kritisk til NRKs dekning avMärtha Louises siste boklansering. To dagsrevyinnslag på rad, samt et langt,ukritisk intervju på Nitimen, i tillegg til tre nettsaker og innslag i«Dagsnytt Atten» uten motdebattanter ga et ubalansert totalinntrykk. En kritiskprogramleder i «Aktuelt» er her det hederlige unntaket.Kringkastingsrådet merker seg at det ikke erførste gang NRK høster berettiget kritikk for sin dekning av Märtha Louisesnæringsvirksomhet. NRK bør nå drøfte hvilke prinsipper som skal gjelde fordekningen av kongehuset i fremtiden.»Boken Stemmen eller støyen ble avNRK viet 15 minutter i Nitimen,et 13 minutter langt intervju påNRK.no, 10 minutter i Dagsnytt Atten,5 minutter i Dagsrevyen fredag,og 4 minutter i Lørdagsrevyen, samt innslag i Aktuelt mandag. Nettsakerkommer i tillegg. Vis mer